section_heading: Snimanje i produkcija
paragraph_text: Kad je započelo snimanje Heathena Bowie je svirao gitaru i klavijature, Visconti bas-gitaru, a bubnjeve Matt Chamberlain.<ref>Thomas Jerome Seabrook (2008). Bowie In Berlin: A new career in a new town, Jawbone Books, str. 241 Trojac je snimio četrdesetak pjesama među kojima su bile kraće skice i gotovo dovršene skladbe. U ostalim se studijima odvijalo dodatno snimanje te su u njima snimali novopridošli glazbenici i prethodni Bowiejevi suradnici; među njima bili su Bowiejevi bivši kolege Carlos Alomar (gitarist) i Sterling Campbell (bubnjar), ali i Pete Townshend, gitarist The Whoa, koji je odsvirao solističku dionicu na pjesmi "Slow Burn" i koji je prethodno svirao gitaru na pjesmi "Because You're Young" s albuma Scary Monsters (And Super Creeps). Među novim suradnicima bili su frontmen Foo Fightersa i bivši  Nirvanin bubnjar Dave Grohl, klavijaturist Dream Theatera Jordan Rudess, pijanistica Kristeen Young i basist Tony Levin iz King Crimsona.